Պյոտր Գուբոնին

Պյոտր Իոնովիչ Գուբոնին (, ), առաջին գիլդիայի ռուս վաճառական, արդյունաբերող և մեկենաս։ Մինչև 1858 թվականը եղել է ճորտ գյուղացի, 1872 թվականից՝ ազնվական։

Կենսագրություն  
Պյոտր Գուբոնինը ծնվել է 1825 թվականին Մոսկվայի մարզի Կոլոմենսկի գավառի Ֆեդոսինսկի վոլոստի Բորիսովո գյուղում, ճորտ որմնադիրի ընտանիքում։ Մինչև 1858 թվականը եղել է կալվածատեր Բիբիկովի ճորտ գյուղացին, 1858 թվականին ազատություն է ստացել և գրանցվել Մոսկվայի վաճառականական դասում։ Սկսել է աշխատել որպես որմնադիր, զբաղվել քարի աշխատանքների կապալառուական գործունեությամբ։ Հետագայում ինժեներ Սադովսկու հետ միասին պայմանագիր է կնքել Մոսկվա-Կուրսկ երկաթուղու քարե կամուրջների կառուցման համար, այնուհետև մասնակցել է Օրյոլ-Վիտեբսկ։, Գրյազե-Ցարիցին, Լոզովո-Սևաստոպոլ, Ուրալ, Գորնոզավոդսկ, Բալթյան և այլ երկաթուղային ճանապարհների շինարարությանը։ Վասիլի Կոկորևի հետ միասին կազմակերպել են Բաքվի նավթային ընկերությունը և Հյուսիսային ապահովագրական ընկերությունը։ Ղրիմի Գուրզուֆի բնակավայրում գնել է կալվածքը, որտեղ սկսել է զբաղվել գինեգործությամբ և փորձել է այն դարձնել եվրոպական հանգստավայր։ Գուբոնինը Գուրզուֆում կառուցել է Սուրբ Աստվածածնի Վերափոխման տաճարը։

Գուբոնինը սերտորեն ներգրավված է եղել Մոսկվայի Քրիստոս Փրկիչ տաճարի կառուցման և բազմաթիվ այլ բարեգործական ծրագրերում։ Գուբոնինի միջոցներով Մոսկվայում կառուցվել է Կոմիսարովի տեխնիկումը, ֆինանսավորել է նաև Պոլիտեխնիկական թանգարանի շինարարությունը։ Տվերում նրա միջոցներով կառուցվել է հոգևոր ճեմարանի շենքը։

Ռուսական տեխնիկական ընկերության աշխատանքում իր ներդրման համար Գուբոնինը ստացել է առևտրի խորհրդականի կոչում։

Ազնվականության դաս նրան տրվել է «1870-1872 թվականների նվիրատվությունների դիմաց այդ տարիներին Մոսկվայում անցկացված պոլիտեխնիկական ցուցահանդեսի կազմակերպման և պահպանման համար և նկատի ունենալով իր գործերով և ունեցվածքով հանրային շահին նպաստելու նրա ցանկությունը»։ Ցուցահանդեսում Գուբոնինը ղեկավարել է երկաթուղային բաժինը։

Սևաստոպոլի ճանապարհի կառուցումից հետո՝ 1875 թվականին, Գուբոնինը դարձել է իսկական պետական խորհրդական, որը տոհմական ազնվականություն է տվել իր որդիներին՝ Սերգեյին և Նիկոլային։ 1878 թվականին Գուբոնինները ստացել են ազնվական զինանշան՝ «Ոչ թե քո, այլ հայրենիքի համար» նշանաբանով։

Գուբոնինը եղել է Մոսկովյան Կայսերական տեխնիկական ուսումնարանի մանկավարժական խորհրդի պատվավոր անդամ, բնագիտության, մարդաբանության և ազգագրության սիրողական ընկերության անդամ։ 1871 թվականին նա անհատական կրթաթոշակ է սահմանել Մոսկվայի համալսարանի ֆիզիկամաթեմատիկական ֆակուլտետում դասընթացն ավարտելուց հետո կրթությունը շարունակող ուսանողների համար (302 ռուբլի 50 կոպեկի չափով)։

Գուբոնինի կարողությունը գնահատվել է մոտ 20 միլիոն ռուբլի։

Պյոտր Իոնովիչ Գուբոնինը մահացել է 1894 թվականի սեպտեմբերի 30-ին Մոսկվայում, իր կտակի համաձայն թաղվել է Գուրզուֆում։

Ընտանիք   
 Կինը՝ Մարինա Սևոստյանովնա։
 Որդին՝ Սերգեյ Պետրովիչ, ծնվել է 07/03/1852, առաջին գիլդիայի վաճառական, ազնվական, գինու վաճառական,
 Որդին՝ Նիկոլայ Պետրովիչ, 1861-1918 թթ. արքունի խորհրդական, Կոմիսարովի անվան տեխնիկական ուսումնարանի հոգաբարձուների խորհրդի անդամ,
 Թոռնուհին՝ Օլգա Նիկոլաևնա (ամուսնու կողմից՝ Ցուբերբիլլեր), մաթեմատիկոս և բարձրագույն դպրոցի ուսուցիչ 1885-1975 թթ.,
 Թոռը՝ Գուբոնինի Պյոտր Նիկոլաևիչ (1884-1929 թթ.), ռուսական կայսերական նավատորմի սպա, ռուս-ճապոնական պատերազմի մասնակից, «Վարյագ» հածանավի պահակախմբի պետ և հածանավի հրամանատար, Չեմուլպոյի ճակատամարտի մասնակից, Գեորգիևյան խաչի ասպետ, 2-րդ կարգի կապիտան։

Կոչումներ, պարգևներ 
 Հայրենական արդյունաբերության զարգացման գործում ունեցած ծառայությունների և մեծ նվիրատվությունների համար Պյոտր Իոնովիչը ստացել է գաղտնի խորհրդականի կոչում,
 Պարգևատրվել է Սուրբ Ստանիսլավի 1-ին աստիճանի, Սուրբ Աննայի 1-ին և 2-րդ աստիճանի, Սուրբ Վլադիմիրի 2-րդ և 3-րդ աստիճանի շքանշաններով,
 Գուբոնինի վաստակը ճանաչվել է նաև արտասահմանում, պարգևատրվել է արտասահմանյան պարգևներով՝ սերբական «Սպիտակ արծիվ» շքանշանով, Չեռնոգորիայի՝ Իշխան Դանիելի 2-րդ աստիճանի շքանշանով, Ավստրիական՝ Ֆրանց Իոսիֆի Հրամանատարական խաչով, պարսկական՝ Առյուծի և Արևի 2-րդ աստիճանի շքանշանով։
 Ցարիցինի առաջին պատվավոր քաղաքացի։

Հետաքրքիր փաստ 
Դեռևս ճորտ Պյոտր Գուբոնինը «1856 թվականի նոյեմբերի 8-ին Մոսկվայի Մեծ թատրոնի վերականգնման աշխատանքներում մասնակցության համար Ամենաողորմածի կողմից պարգևատրվել է արծաթե մեդալով (ինչպես նշված է փաստաթղթում)՝ «Աշխատասիրության համար» մակագրությամբ, որը կրում են Աննինսկի ժապավենի լամբակի վրա»։ Ցարի այդ մրցանակը առաջինն է վարկանիշով և առաջինը Պյոտր Գուբոնինի համար։

Գրականություն

Ծանոթագրություններ

Արխիվային աղբյուրներ 
 РГИА, ф. 446, оп. 26, д. 18. Доклад № 75. 23 июня 1871 г. «О результате переговоров с коммерции советником Губониным по определению строительного капитала Лозово-Севастопольской ж. д.»

Արտաքին հղումներ 
 Христианин, отягчённый богатством
 Пётр Ионович Губонин — храмостроитель на сайте «Православие и Мир»
 Пётр Губонин — основатель курорта Гурзуф
 Владельцы «Воздушного замка»

Ռուսական կայսրության մեկենասներ
Գաղտնի խորհրդականներ
Մոսկվայի վաճառականներ